அமைச்சு பொறுப்பேற்றதும் முழுநாளும் இங்கிருந்து அனைத்து விடயங்களையும் ஆராய்ந்தேன். தொழிலாளர்களுக்கான மலசலகூடங்களை அமைப்பதற்கும், தொழிற்சாலைகள் மற்றும் தேயிலை மலைப்பகுதிகளிலும் பெரட்டுக்களத்திலும் மலசலகூடங்களை அமைப்பதற்கும், மழைக்காலங்களில் தொழிலாளர்கள் பாவிக்கக்கூடிய சுகாதார பாதுகாப்பு சம்பந்தப்பட்ட அனைத்து உடைகளுக்கும் மானியம் வழங்கப்பட்டிருந்தது. அரசாங்கம் உட்கட்டமைப்பு வசதிகளை செய்துவரும் நிலையில் அமைச்சு மூலம் மேற்கொள்ளப்பட்ட வேலைத்திட்டங்கள் தொடர்பாக எதுவும் வெளிவரவில்லை. இது மிகவும் இரகசியமாகவே நடைபெற்றிருக்கிறது. இறப்பர் பால் வெட்டும் கத்திக்கு. தொழிலாளர்கள் இடுப்பில் கட்டும் சீட்டுக்கு, கொழுந்து கூடை வாங்க, தொழிற்சாலையில் புதிய இயந்திரம் வாங்க என பலகோடிக்கணக்கில் மானியம் வழங்கப்பட்டிருக்கிறது. கோடிக்கணக்கில் மானியம் வழங்க முடியுமென்றால் தொழிலாளர்களுக்கு தாராளமாக ஆயிரம் ரூபா சம்பளம் வழங்கியிருக்கலாம் அல்லவா?